डाकघर के खाता धारकों को मिलेगी एटीएम सुविधा
प्रधान डाकघर के 42 हजार से ज्यादा बचत खाता धारकों को मिलेगी शहर में एटीएम की सुविधा
भास्करन्यूज | जालोर
डाकघरसे जुड़े उपभोक्ताओं के लिए सोमवार को प्रधान कार्यालय परिसर में राजस्थान पश्चिमी क्षेत्र के निदेशक कृष्णकुमार यादव ने जिले में पहली एटीएम मशीन का फीता काटकर उद्घाटन किया। इस दौरान यादव ने बताया कि डाक विभाग नवीन टेक्नोलॉजी के तहत हमेशा अपने ग्राहकों को अच्छी सेवा देने के लिए प्रतिबद्ध है। डिजिटलाइजेशन की ओर कदम बढ़ाते हुए विभाग द्वारा जिले के 25 में से 24 डाकघरों को सीबीएस सिस्टम से जोड़ा गया है।
विभाग की इस महत्वाकांक्षी परियोजना आईटी मॉडर्नाइजेशन प्रोजेक्ट के तहत सीबीएस (कोर बैंकिंग सॉल्यूशन) डाक विभाग के उपभोक्ताओं के लिए काफी अच्छा साबित होगा। राजस्थान पश्चिमी क्षेत्र के अधीन 10 डाक मंडलों के 565 में से 519 डाकघरों को सीबीएस सिस्टम से जोड़ कर उपभोक्ताओं को बेहतर सेवा दी जा रही है। डाकघरों में बचत खाता रखने वाले लोगों के लिए विभाग की ओर डेबिट कार्ड की सुविधा भी दी जाएगी। उपभोक्ता बैंकों की तरह डाकघरों में लेनदेन एटीएम सुविधा का उपयोग कर रकम निकासी, अपने खाते का स्टेटमेंट देख सकते हैं। शेष|पेज13
शुरुआतमें डाकघर के ही उपभोक्ता इस एटीएम का उपयोग कर सकेंगे। सिरोही मंडल के डाक अधीक्षक देवाराम पुरोहित ने बताया कि खाताधारकों को एटीएम की सुविधा लेने के लिए आवेदन फार्म भरकर जमा कराना होगा। इसमें केवाईसी और नो योर कस्टमर के तहत खाता संख्या से जुड़े दस्तावेज, पहचान पत्र घर के पत्ते की प्रमाणित प्रति आवेदन फार्म के साथ सलंग्न करनी होगी। डाकघरों में उपभोक्ता बचत खाता, आवर्ती जमा, सावधि जमा, मासिक आय योजना, पीपीएफ, सीनियर सिटीजन सेविंग स्कीम, सुकन्या समृद्धि योजना, राष्ट्रीय बचत पत्र किसान विकास पत्र में निवेश कर सकता है। जालोर प्रधान डाकघर के पोस्टमास्टर चूना राम मीना ने बताया कि डाकघर में करीब 42 हजार से ज्यादा बचत खाताधारक उपभोक्ता एटीएम सेवा का उपयोग ले सकते है।
डिजिटलहोंगे गांवों के डाकघर : डाकविभाग के निदेशक कृष्ण कुमार यादव ने बताया कि डाक विभाग का उद्देश्य समावेशी विकास के तहत शहरों के साथ ग्रामीण क्षेत्र में लोगों को सेवा देना है। इसके लिए आईटी मॉडर्नाइजेशन प्रोजेक्ट के तहत ग्रामीण क्षेत्र के डाकघरों को ग्रामीण सूचना एवं संचार प्रौद्योगिकी के अंतर्गत हाईटेक किया जाएगा। नेटबुक हैंडहेल्ड डिवाइस, मोबाइल थर्मल प्रिंटर, स्मार्ट कार्ड रीडर, फिंगर प्रिंट, स्कैनर, डिजिटल कैमरा, सिग्नेचर दस्तावेज स्कैनिंग के लिए यंत्र भी मुहैया करवाकर ग्रामीण क्षेत्र में भी बैंकों की तर्ज पर उपभोक्ताओं को बेहतर सुविधा दी जाएगी।
एक दिन में निकाल सकते हैं 25 हजार तक
डाकघरके उपभोक्ता एक दिन में अधिकतम 25 हजार रुपए तक की राशि अपने बचत खाते से निकाल सकता है। एक बार में एक साथ दस हजार रुपए निकालने की सुविधा होगी। एटीएम उपयोग का विभाग कोई शुल्क नहीं लेगा। मात्र 50 रुपए में बचत खाता खुलवाकर उपभोक्ता एटीएम सेवा का लाभ ले सकता है।
जालोर. मुख्य डाकघर में एटीएम का शुभारंभ करते अधिकारी।
hin_Deva hin_Deva bho_Deva hin_Deva hin_Deva hin_Deva hin_Deva hin_Deva hin_Deva hin_Deva